CELEX: 62018TN0202
Language: lt
Date: 2018-03-23 00:00:00
Title: Byla T-202/18: 2018 m. kovo 23 d. pareikštas ieškinys byloje Bruel / Komisija

14.5.2018   
            
            
               LT
            
            
               Europos Sąjungos oficialusis leidinys
            
            
               C 166/45
            
         2018 m. kovo 23 d. pareikštas ieškinys byloje Bruel / Komisija
   
   (Byla T-202/18)
   (2018/C 166/57)
   Proceso kalba: prancūzų
   
      Šalys
   
   
      Ieškovas: Damien Bruel (Paryžius, Prancūzija), atstovaujamas advokato H. Hansen
   
      Atsakovė: Europos Komisija
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti šį ieškinį priimtinu ir pagrįstu,
            
         atitinkamai:
   
               —
            
            
               panaikinti 2018 m. sausio 18 d. sprendimą „Generalinio sekretoriaus sprendimas, priimtas taikant Reglamento (EB) Nr. 1049/2001 įgyvendinimo nuostatų 4 straipsnį“, dėl Reglamento (EB) Nr. 1049/2001 4, 6 ir 9 straipsnių, Chartijos 47 straipsnio, Europos žmogaus teisių konvencijos 6 straipsnio, taip pat procesinio lygiateisiškumo principo ir pareigos motyvuoti pažeidimo.
            
         bet kuriuo atveju:
   
               —
            
            
               priteisti iš atsakovės visas bylinėjimosi išlaidas,
            
         
               —
            
            
               užtikrinti ieškovui visas kitas teises, pritaikyti kitas priemones ir imtis kitų veiksmų, kurių reikia.
            
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi keturiais pagrindais.
   
               1.
            
            
               Pirmasis ieškinio pagrindas, susijęs su 2001 m. gegužės 30 d. Europos Parlamento ir Tarybos reglamento (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43; 2004 m. specialusis leidimas lietuvių k., 1 sk., 3 t., p. 331) 4 ir 9 straipsnių pažeidimu.
            
         
               2.
            
            
               Antrasis ieškinio pagrindas, susijęs su Reglamento Nr. 1049/2001 6 straipsnio pažeidimu.
            
         
               3.
            
            
               Trečiasis ieškinio pagrindas, susijęs su procesinio lygiateisiškumo principo bei Europos Sąjungos pagrindinių teisių chartijos 47 straipsnio ir Europos žmogaus teisių konvencijos 6 straipsnio pažeidimu.
            
         
               4.
            
            
               Ketvirtasis ieškinio pagrindas, susijęs su Reglamento Nr. 1049/2001 4 straipsnio 6 dalies, proporcingumo principo ir pareigos motyvuoti pažeidimu.